# P Á L Y Á Z A T

## a Semmelweis Egyetem Baráti Körének

***pályázati felhívása***

***A Baráti Kör pályázatot hirdet Egyetemünk hallgatói***

***és 40 év alatti, Egyetemünkön***

***végzett kollégák részére.***

A Baráti Kör a fiatalok támogatását tekinti egyik fő célkitűzésének. Ennek a törekvésnek az elérésében külföldön élő kollégáink is segítséget nyújtanak azoknak a fiatal pályakezdő kollégáknak, vagy hallgatóknak, akik segítséget igényelnek, s legalább 1 év óta tagjai a Körnek.

Ennek értelmében **Dr. Balázs Dezső† 2005** (USA) nagylelkű adományából meghirdetjük a

***"Dr. Balázs Dezső Walter Julianna"*** **pályázatot.**

Támogatni kívánjuk a sikeres pályázó 2011. évben megvalósuló külföldi tanulmányútját, vagy kongresszusi előadói részvételét.

A pályázathoz rövid tudományos életrajzot, munkahelyi vezető ajánlását, a kongresszusra bejelentett előadás összefoglalóját és az annak elfogadását bizonyító visszaigazolást kérjük mellékelni, s beküldeni legkésőbb **2011. február 25-ig.**

**A pályázat I. díja: 100.000,-Ft**

**II. díja: 80.000,-Ft**

**III. díja: 60.000,-Ft**

A pályázat eredmény-hirdetésére Egyetemünk 2011. március 15-e alkalmából tartandó ünnepségén kerül sor.

A nyerteseket élménybeszámoló tartására fogjuk meghívni.

Cím: Semmelweis Egyetem Baráti Köre

1089 Budapest, Nagyvárad tér 4.

### Tel.: 210 2930/56385 mellék

Dr. Némedy Edit Dr. Monos Emil

elnökségi tag elnök